ไม่สุจริตใจ ศาลฝรั่งเศสปรับเกรียนคีย์บอร์ด 3แสนบาท โพสต์ด่าร้านอาหารทางเน็ต
ภาพจาก สำนักข่าวเอเอฟพี,ศาลฝรั่งเศส พิพากษาปรับเงินเกรียนคีย์บอร์ด 3 แสนบาท หลังโพสต์ข้อความสร้างความเสียหายต่อร้านอาหารลัวโซย์เดส์ดุคบนอินเทอร์เน็ตก่อนร้านจะเปิด 5 วัน เพราะไม่เป็นการแสดงความเห็นโดยบริสุทธิ์ใจ และจงใจกีดกันไม่ให้ร้านมีลูกค้าเข้า,เมื่อปี 2556 ร้านอาหารลัวโซย์เดส์ดุค ในเครือของแบร์นาร์ด ลัวโซย์ ตั้งอยู่เมืองดิจง ประเทศฝรั่งเศส ได้รับการวิพากษ์วิจารณ์อย่างแสบไส้บนเว็บไซต์ของสมุดโทรศัพท์หน้าเหลือง (Pages jaunes) มือคีย์บอร์ดรายหนึ่งเขียนว่า เว่อเกินไป พิธีรีตองเหลือหลาย ในจานแทบจะไม่มีอะไรเลย แต่เวลาเก็บเงินละเต็มที่เลย ทั้งที่ร้านอาหารดังกล่าวจะเปิดอีก 5 วันหลังจากที่ความเห็นดังกล่าวถูกโพสต์,ด้าน ผู้ประกอบการร้านอาหารดังกล่าว ก็มีปฏิกริยาตอบโต้ทันควัน ยื่นฟ้องร้องต่อศาลแห่งเมืองดิจง โดยศาลได้รับคำฟ้องและมีคำสั่งให้ตรวจสอบข้อความที่ก่อให้เกิดความเสื่อมเสียแก่ร้านอาหาร และเพิ่งอ่านคำพิพากษาเมื่อวันที่ 6 ต.ค.2558 ที่ผ่านมา เนื่องจากปรากฎหลักฐานเป็นท่ีแน่ชัดว่า ผู้ที่เขียนข้อความดังกล่าว ไม่สามารถพิสูจน์ได้ว่าตัวเอง แสดงความคิดเห็นที่เป็นธรรม เนื่องจากได้โพสต์ก่อนที่ร้านอาหารจะเปิดให้บริการ ทำให้ความคิดเห็นดังกล่าวจึงมีวัตถุประสงค์เด่นชัดที่จะกีดกัน ไม่ให้ลูกค้าที่มีศักยภาพเข้ามารับบริการ,มือคีย์บอร์ดที่เขียนความเห็นดังกล่าว ถูกศาลพิพากษาตัดสินให้ชดใช้ค่าเสียหาย ให้แก่ร้านอาหารลัวโซย์เดส์ดุค 2,000 ยูโร เนื่องจากทำให้เสียภาพพจน์ ชดใช้ให้บริษัทแบร์นาร์ด ลัวโซย์ 500 ยูโร และ 5,000 ยูโร สำหรับเป็นค่าใช้จ่ายในการสืบค้นต้นตอผู้เขียน,กรณีดังกล่าวเป็น ตัวอย่างสำหรับการแสดงความคิดเห็นบนอินเทอร์เน็ต ที่บางครั้งเป็นของผู้ท่ีเกี่ยวข้องทำให้ไม่สามารถทราบได้ว่าเป็นการแสดงความคิดเห็นโดยบริสุทธิ์ใจ หรือบางครั้งก็เป็นการแสดงความคิดเห็น เพื่อต้องการทำให้เสียชื่อเสียงเท่านั้น เมื่อถูกจับได้ว่าแสดงความคิดเห็นโดยอคติ ก็ต้องชดใช้ค่าเสียหายอย่างหนัก,ไม่ใช่ครั้งแรกที่การแสดงความคิดเห็น แบบหลอกลวงเกิดขึ้น เมื่อเดือนกรกฎาคมที่ผ่านมา เว็บไซต์ทริปแอดไวเซอร์ (TripAdvisor) ถูกเจ้าของร้านอาหารและนักข่าวหลอก โดยการแจ้งเปิดร้านอาหาร ลา สคาเล็ตตา (La Scaletta) ตั้งอยู่ที่เมืองโมนิกา เดล การ์ดา (Moniga del Garda) ประเทศอิตาลี ในเวลาเพียงไม่นาน ร้านอาหารที่ไม่มีตัวตนดังกล่าวก็ได้รับเลือกให้เป็นร้านอาหารท่ีดีท่ีสุดของเมือง ประสบการณ์ดังกล่าวแสดงให้เห็นว่า เป็นเรื่องง่ายเพียงใดในการท่ีจะแสดงความคิดเห็นบนอินเตอร์เน็ตตามที่ ต้องการกับร้านอาหารแห่งใดแห่งหนึ่ง.
ศาลฝรั่งเศส พิพากษาปรับเงินเกรียนคีย์บอร์ด 3 แสนบาท หลังโพสต์ข้อความสร้างความเสียหายต่อร้านอาหารลัวโซย์เดส์ดุคบนอินเทอร์เน็ตก่อนร้านจะเปิด 5 วัน เพราะไม่เป็นการแสดงความเห็นโดยบริสุทธิ์ใจ และจงใจกีดกันไม่ให้ร้านมีลูกค้าเข้า
แสดงความคิดเห็นโดยอคติ,แสดงความคิดเห็นโดยบริสุทธิ์ใจ,แสดงความเห็นบนอินเทอร์เน็ต,เกรียนคีย์บอร์ด,ศาลฝรั่งเศสสั่งปรับ,ศาลแห่งเมืองดิจง,ลัวโซย์เดส์ดุค,กล่าวให้ร้าย,ข่าวต่างประเทศ,ข่าว,ไทยรัฐออนไลน์